Džeroms Iginla

Džeroms Artūrs Lī Adekunle Tigs Juniors Elviss Iginla (Jarome Arthur-Leigh Adekunle Tig Junior Elvis Iginla; dzimis ) ir bijušais kanādiešu hokejists, uzbrucējs, Kanādas hokeja izlases dalībnieks. Karjeras laikā aizvadījis 1554 spēles Nacionālajā hokeja līgā, guvis 1300 punktus. Karjeras lielāko daļu aizvadījis Kalgari "Flames" sastāvā, ilgstoši esot arī tās kapteinis. 2002. gadā Iginla bija rezultatīvākais NHL spēlētājs, trīs reizes iekļauts līgas simboliskajā izlasē. Kanādas izlases sastāvā kļuvis par divkārtēju olimpisko čempionu. 2020. gadā uzņemts Hokeja slavas zālē.

Arī viens no Iginlas dēliem Tidžs ir hokeja spēlētājs.https://www.eliteprospects.com/player/679717/tij-iginla

 Spēlētāja karjera 
NHL karjeru sāka 1995. gadā, kad pievienojās Kalgari "Flames" komandai. Vistuvāk Stenlija kausa izcīnīšanai viņš bija 2003.—04. sezonā, kad tikai pēdējā, septītāja, finālsērijas mačā "Flames" piekāpās Tampabejas "Lightning" vienībai.

Spēlējis septiņās (2002, 2003, 2004, 2008, 2009, 2011, 2012) NHL visu zvaigžņu spēlēs, 2002. gadā ieguvis Arta Rosa, Lestera Pīrsona un Morisa Rišāra balvu. Morisa Rišāra balvu viņš ieguva arī 2004. gadā, kad tai pievienoja arī Kinga Klensija balvu, kuru piešķir labākajiem komandas līderiem. Kopš 2003. gada viņš ir "Flames" komandas kapteinis.

2013. gada martā, pēc 15 "Flames" sastāvā aizvadītām sezonām, Iginla tika aizmainīts uz Pitsburgas "Penguins" vienību, taču vasarā noslēdza viena gada līgumu ar Bostonas "Bruins" vienību. 2014. gada jūlijā panāca trīs gadu vienošanos ar Kolorādo "Avalanche". Ar 59 rezultativitātes punktiem 2014.—15. gada sezonā Iginla dalīja "Avalanche" rezultatīvākā spēlētāja godu ar Gābrielu Landeskogu. 2017. gada 1. martā tika aizmainīts uz Losandželosas "Kings". 2018. gada vasarā Iginla paziņoja par karjeras beigšanu.

Kanādas hokeja izlases sastāvā piedalījies 1996. gada Pasaules čempionātā junioriem, 1997. gada Pasaules čempionātā, 2002., 2006. un 2010. gada Olimpiskajās spēlēs, kā arī 2004. gada Pasaules kausa izcīņā. Visos turnīros, izņemot 2006. gada Olimpiskās spēles, Iginla kopā ar pārējo izlasi izcīnījis zelta medaļas.

 Karjeras statistika 
 Klubu statistika 
     Regulārā sezona   Izslēgšanas kārta Sezona Komanda Līga Sp V RP P-ti SM Sp V RP P-ti SM 1991—92 Sentalbertas "Raiders" AMHL 36 26 30 56 22 — — — — — 1992—93 Sentalbertas "Raiders" AMHL 36 34 53 87 20 — — — — — 1993—94 Kemlūpas "Blazers" WHL 48 6 23 29 33 19 3 6 9 10 1994—95 Kemlūpas "Blazers" WHL 72 33 38 71 112 21 7 11 18 34 1995—96 Kemlūpas "Blazers" WHL 63 63 73 137 120 16 16 13 29 44 1995—96 Kalgari "Flames" NHL — — — — — 2 1 1 2 0 1996—97 Kalgari "Flames" NHL 82 21 29 50 37 — — — — — 1997—98 Kalgari "Flames" NHL 70 13 19 32 29 — — — — — 1998—99 Kalgari "Flames" NHL 82 28 23 51 58 — — — — — 1999—00 Kalgari "Flames" NHL 77 29 34 63 26 — — — — — 2000—01 Kalgari "Flames" NHL 77 31 40 71 62 — — — — — 2001—02 Kalgari "Flames" NHL 82 52 44 96 77 — — — — — 2002—03 Kalgari "Flames" NHL 75 35 32 67 49 — — — — — 2003—04 Kalgari "Flames" NHL 81 41 32 73 84 26 13 9 22 45 2005—06 Kalgari "Flames" NHL 82 35 32 67 86 7 5 3 8 11 2006—07 Kalgari "Flames" NHL  70 39 55 94 40 1 0  0  0 4 2007—08 Kalgari "Flames" NHL 82 50 48 98 83 7 4 5 9 2 2008—09 Kalgari "Flames" NHL  82 35 54 89 37 6 3  1  4 0 2009—10 Kalgari "Flames" NHL 82 32 37 69 58 — — — — — 2010—11 Kalgari "Flames" NHL  82 43 43 86 40 — — — — — 2011—12 Kalgari "Flames" NHL 82 32 35 67 43 — — — — — 2012—13 Kalgari "Flames" NHL  31 9 13 22 22 — — — — — 2012—13 Pitsburgas "Penguins" NHL  13 5 6 11 9 15 4 8 12 16 2013—14 Bostonas "Bruins" NHL 78 30 31 61 47 12 5 2 7 12 2014—15 Kolorādo "Avalanche" NHL  82 29 30 59 42 — — — — — 2015—16 Kolorādo "Avalanche" NHL 82 22 25 47 41 — — — — — 2016—17 Kolorādo "Avalanche" NHL  61 8 10 18 54 — — — — — 2016—17 Losandželosas "Kings" NHL  19 6 3 9 16 — — — — — NHL kopā 1554 625 675 1300 1040 81 37 31 68 98

 Izlases statistika 
 Gads Izlase Turnīrs   GP G A Pts PIM 1996 Kanāda PČJ 6 5 7 12 4 1997 Kanāda PČ 11 2 3 5 2 2002 Kanāda OS 6 3 1 4 0 2004 Kanāda PK 6 2 1 3 2 2006 Kanāda OS 6 2 1 3 4 2010 Kanāda OS 7 5 2 7 0 Pieaugušo izlasē kopā 36 14 13 28 8

 Atsauces 

 Ārējās saites 

Kategorija:1977. gadā dzimušie
Kategorija:Kanādas hokejisti
Kategorija:Kalgari "Flames" spēlētāji
Kategorija:Pitsburgas "Penguins" spēlētāji
Kategorija:Bostonas "Bruins" spēlētāji
Kategorija:Kolorādo "Avalanche" spēlētāji
Kategorija:Losandželosas "Kings" spēlētāji
Kategorija:Hokejisti 2002. gada ziemas olimpiskajās spēlēs
Kategorija:Hokejisti 2006. gada ziemas olimpiskajās spēlēs
Kategorija:Hokejisti 2010. gada ziemas olimpiskajās spēlēs
Kategorija:NHL drafta pirmās kārtas izvēles
Kategorija:Hokeja slavas zālē uzņemtie
Kategorija:Edmontonā dzimušie
Kategorija:2002. gada ziemas olimpisko spēļu medaļnieki
Kategorija:2010. gada ziemas olimpisko spēļu medaļnieki
Kategorija:Olimpiskie zelta medaļnieki hokejā
Kategorija:Kanādas olimpiskie zelta medaļnieki